Merkezê Çapemenîya Hêzê Sûrîyeya Demokratîke (QSD) bîlonçoya 24 saetanê pêyenan eşkera kerde. Eşkerayîye de ame vatene ke sere de Eyn Îsa û Dêrik xeta sînorî de têgêrayîşê hewayî û hêrişê hewayî dewam kerd û ca dîya nînan:
Serêkanîyê
Artêşa Tirkî ya îşxalkare û çeteyanê ci bi çekanê giranan, wesayîtanê zirxnan û wesayîtanê bêmerdiman ê hewayî hêrişê  mewzîyanê şervananê ma ê dewanê Menacîr, Gozelîyê, Erbeîn û Leylan ê Serêkanîyê kerd. Îşxalkaran dewa Menacîrî  15 rey bombavaran kerde. Hêzanê ma cewab da, grûbêka çeteyan ameyî kiştene û 2 wesayîtî ameyî îmhakerdene. Pêro pîya pêkewtişan de 13 çeteyî ameyî kiştene û xeylî zî birîndar bîyî.
Kobanê û Eyn Îsa
Hêrişê vera dewa Evdikê de hêzanê ma çarçeweya xopawitişê meşrû de cewab da. Reyna  der û dorê dewa Mişrefa de zî îşxalkaran bi çekanê giranan hêrişê mewzîyanê hêzanê ma kerd. Bi cewabdayîşê hêzanê ma pêkewtişanê giranan dest pêkerd. Pêkewtişan de tewr tay 31 çeteyî ameyî kiştene û xeylî zî birîndar bîyî. Hîrê wesayîtê zirxin  û yew zî tîpê BMB’yî  ameyî derbkerdene.
Pêkewtişan de pêro pîya tewr tay 44 çeteyî ameyî kiştene û xeylî zî birîndar bîyî. Xoverdayîşê Anorî de 3 embazê ma yê qehremanî şehîd bîyî û 4 embazê ma zî birîndar bîyî.‘‘
